**Δελτίο Τύπου**

Το **Γραφείο Δημιουργική Ευρώπη Ελλάδας**, που υπάγεται στο Τμήμα Ευρωπαϊκής Ένωσης της Διεύθυνσης Διεθνών Σχέσεων και Ευρωπαϊκής Ένωσης του Υπουργείου Πολιτισμού και Αθλητισμού, σε συνεργασία με τον **Δημοτικό Οργανισμό Εκπαίδευσης Παιδιού, Αθλητισμού & Πολιτισμού - ΔΗ.ΠΕ. ΘΕ. Δήμου Βόλου**, διοργανώνουν την **Τρίτη 28 Φεβρουαρίου 2023 και ώρα 09.30 π.μ.,** Εργαστήριο (workshop) **στο Πολιτιστικό Κέντρο Ν. Ιωνίας** (Μανδηλαρά και Σταδίου) με θέμα:

|  |
| --- |
| «**Οι προσκλήσεις του Προγράμματος Δημιουργική Ευρώπη / Πολιτισμός και πώς να κάνετε μια επιτυχημένη αίτηση**». |

Στόχος του εργαστηρίου είναι να ενισχύσει τους πολιτιστικούς και δημιουργικούς φορείς της ευρύτερης περιοχής της Μαγνησίας, προκειμένου να αντιμετωπίσουν τις σύγχρονες προκλήσεις.

Το Πρόγραμμα Δημιουργική Ευρώπη, το μοναδικό ευρωπαϊκό χρηματοδοτικό πρόγραμμα αποκλειστικά για τον πολιτιστικό και δημιουργικό τομέα, δημιουργεί νέες ευκαιρίες αλλά και δυνατότητες για τους φορείς του πολιτισμού.

Η ανάπτυξη, όμως, του πολιτιστικού τομέα είναι κάτι που, ταυτόχρονα, ενδιαφέρει ευρύτερα την τοπική κοινωνία, καθώς ο πολιτιστικός τομέας ενδυναμώνει το σύνολο της τοπικής οικονομίας. Έτσι, μπορεί να καταστεί και μοχλός τοπικής ανάπτυξης.

Σε αυτό το πλαίσιο, θα παρουσιαστούν **οι βασικότερες προσκλήσεις** του Προγράμματος Δημιουργική Ευρώπη / Πολιτισμός. Ειδικότερα:

* Τα **Διακρατικά Σχέδια Συνεργασίας** (Cooperation Projects) και ο τρόπος που μπορεί να γίνει μια επιτυχημένη αίτηση,
* Η πρόσκληση **Λογοτεχνικής Μετάφρασης**, που πρωτίστως αφορά τους εκδοτικούς οργανισμούς,
* Οι νέες δράσεις **Innovation Lab** και **New European Bauhaus**,
* Το πρόγραμμα κινητικότητας καλλιτεχνών και επαγγελματιών του Πολιτισμού **Culture Moves Europe**.

Για τη συμμετοχή σας στο εργαστήριο είναι απαραίτητη η προεγγραφή.

**Για την προεγγραφή σας: https://forms.gle/yodc5xNJzVLbYnWg8**